„Plăţile de rate şi dobânzi în contul datoriei publice denominate în valută au însumat circa 1,41 miliarde de euro, din care rambursări de capital şi dobândă aferente împrumutului luat de Ministerul Finanţelor Publice de la Comisia Europeană în anul 2009 de 1,23 miliarde de euro”, se arată în comunicat.

Potrivit BNR, în cursul lunii aprilie au avut loc intrări de 589 de milioane de euro, reprezentând modificarea rezervelor minime în valută constituite de instituţiile de credit, alimentarea conturilor Ministerului Finanţelor Publice, alimentarea contului Comisiei Europene şi altele.

Tot în aprilie au avut loc ieşiri de 1,77 miliarde de euro, reprezentând modificarea rezervelor minime în valută constituite de instituţiile de credit, plăţi de rate şi dobânzi în contul datoriei publice denominate în valută şi altele.

Rezerva de aur s-a menţinut la 103,7 tone. În condiţiile evoluţiilor preţurilor internaţionale, valoarea acesteia s-a situat la 3.626 milioane euro.

Rezervele internaţionale ale României (valute plus aur) la 30 aprilie 2018 au fost de 37,16 miliarde de euro, faţă de 38,3 miliarde de euro la 31 martie 2018.

„Plăţile scadente în luna mai 2018 în contul datoriei publice denominate în valută, directe sau garantate de Ministerul Finanţelor Publice, însumează circa 157 de milioane de euro”, a mai comunicat BNR.